
VISAGINO SAVIVALDYBĖS 2025 METŲ ŠVIETIMO PAŽANGOS ATASKAITA


Visagino savivaldybės 2025 metų švietimo pažangos ataskaitoje pristatomi svarbiausi apibendrinti Visagino savivaldybės švietimo veiklos rezultatai, pokyčiai ir padaryta pažanga, siekiant Visagino savivaldybės strateginiuose dokumentuose (toliau – Strateginiai dokumentai) nustatytų tikslų: Visagino savivaldybės 2023–2030 metų strateginiame plėtros plane nustatyto tikslo – tikslingai naudojant švietimui skirtas lėšas bei kryptingai tobulinant darbuotojų kompetencijas, kiekvienam besimokančiajam sukurti lygiavertes ir šiuolaikiškas kokybiško ugdymo(si) sąlygas, lemiančias geresnius mokinių pasiekimus, optimalią, integracinę, darniai ir racionaliai veikiančią, nuolat atsinaujinančią savivaldybės švietimo sistemą, Visagino savivaldybės 2025–2027 metų strateginio veiklos plano Švietimo paslaugų plėtros programos tikslų – laiduoti valstybės ir Visagino savivaldybės švietimo politikos įgyvendinimą, ugdymo kokybę, išsilavinimo standartus atitinkantį išsilavinimą, vaikų socialinį ir psichologinį saugumą, skatinti ir remti besimokančiųjų užimtumą, Visagino savivaldybės bendrojo ugdymo mokyklų tinklo pertvarkos 2022–2026 metų bendrojo plano tikslo – tikslingai ir pagrįstai naudojant švietimui skirtas lėšas bei kryptingai tobulinant darbuotojų kompetencijas, kiekvienam besimokančiajam sukurti lygiavertes ir šiuolaikiškas kokybiško ugdymo(si) sąlygas, lemiančias geresnius mokinių pasiekimus, optimalią, integracinę, darniai ir racionaliai veikiančią, nuolat atsinaujinančią savivaldybės mokyklų sistemą.
Žemiau pateikta informacija, duomenys ir išvados išdėstyti pagal švietimo sistemos svarbiausius elementus, aktualias Visagino savivaldybei (toliau – Savivaldybė) ugdymo sritis, Strateginiuose dokumentuose nustatytų tikslų uždavinius ir priemones, kitus tekste minimus dokumentus, kuriuose pateikiama išsami švietimo būklės analizė, jos kontekstas, numatomos įgyvendinti priemonės, galima rasti https://visaginas.lt/teisine-informacija/teises-aktai/147, informacinio pobūdžio – www.visaginas.lt, taip pat facebook.com.
	
I SKYRIUS
IKIMOKYKLINIS IR PRIEŠMOKYKLINIS UGDYMAS

Lietuvos Respublikos švietimo įstatymo 28 straipsnio 6 punkte nustatyta, kad „savivaldybė privalo turėti optimalų pradinio, pagrindinio, vidurinio ir neformaliojo vaikų ir suaugusiųjų švietimo programų teikėjų tinklą, atsižvelgiant į ugdymosi poreikių įvairovę užtikrinantį visiems asmenims lygias galimybes mokytis kartu su bendraamžiais, teisę mokytis valstybine kalba, ir pagalbą mokiniui, mokytojui ir mokyklai teikiančių įstaigų tinklą.“.
	Savivaldybėje sukurtas pakankamas ikimokyklinio ugdymo įstaigų, vykdančių ikimokyklinio ir priešmokyklinio ugdymo programas bei kitas įstaigų nuostatuose nustatytas funkcijas, tinklas. Nuo 2025 m. rugsėjo 1 d. veikia 4 ikimokyklinio ugdymo mokyklos: lietuvių ugdomąja kalba lopšelis-darželis „Ąžuoliukas“, lietuvių ir rusų ugdomąja kalba „Auksinis raktelis“, rusų ugdomąja kalba lopšeliai-darželiai ,,Auksinis gaidelis“ (Vaikystės pedagogikos centras) ir „Gintarėlis“. Iki nurodytos datos Savivaldybėje veikė 5 ikimokyklinio ugdymo mokyklos: 3 rusų ir 2 lietuvių ugdomąja kalba. Tačiau atsižvelgiant į mažėjantį vaikų gimstamumą, į augantį tėvų poreikį jų vaikams ugdyti(s) lietuvių kalba bei siekiant optimizuoti ikimokyklinio ugdymo mokyklų tinklą, jų valdymą ir veiklą, racionaliau naudoti materialinius, finansinius ir intelektinius išteklius pavestiems uždaviniams įgyvendinti lopšelis-darželis „Kūlverstukas“ (rusų ugdomąja kalba) buvo prijungtas prie lopšelio-darželio „Auksinis raktelis“ (lietuvių ugdomąja kalba). 
	Ikimokyklinio ugdymo mokyklų tinklo tvarkymą iš dalies įtakojo žemiau pateikti statistiniai duomenys. 

1 diagrama. Gimimų skaičiaus kaita Visagino savivaldybėje kiekvienų metų pradžioje
Šaltinis: Lietuvos statistikos departamentas

Savivaldybėje nuo 2018 m. iki 2025 m. daugiau nei 2,5 karto sumažėjo gimimų skaičius.

2 diagrama. 1–6 metų vaikų skaičiaus kaita Visagino savivaldybėje kiekvienų metų pradžioje
Šaltinis: Lietuvos statistikos departamentas


Savivaldybėje nuo 2019 m. iki 2025 m. beveik 37 proc. (446 vaikų) sumažėjo 1–6 metų vaikų, galinčių lankyti ikimokyklinio ugdymo mokyklas, skaičius.


1 lentelė. Ikimokyklinio ugdymo mokyklų vaikų skaičiaus kaita 
	Mokyklos pavadinimas
	Vaikų skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Auksinis raktelis“
	227
	233
	222
	212
	205
	206
	249

	,,Ąžuoliukas“
	191
	183
	182
	169
	162
	155
	133

	,,Auksinis gaidelis“
	194
	163
	174
	194
	170
	140
	111

	,,Gintarėlis“
	182
	169
	157
	154
	132
	117
	113

	,,Kūlverstukas“
	120
	94
	79
	93
	90
	67
	

	Iš viso:
	914
	842
	814
	822
	759
	685
	606


Šaltinis: Mokinių registras

3 diagrama. Ikimokyklinio ugdymo mokyklų vaikų skaičiaus kaita 

Šaltinis: Mokinių registras

2 lentelė. Ikimokyklinio ugdymo mokyklų grupių skaičiaus kaita 
	Mokyklos pavadinimas
	Vaikų skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Auksinis raktelis“
	13
	13
	13
	13
	13
	13
	16

	,,Ąžuoliukas“
	11
	11
	11
	10
	10
	10
	9

	,,Auksinis gaidelis“
	11
	10
	11
	12
	11
	9
	8

	,,Gintarėlis“
	11
	10
	10
	10
	9
	8
	8

	,,Kūlverstukas“
	7
	6
	5
	6
	6
	5
	

	Iš viso:
	53
	50
	50
	51
	49
	45
	41



4 diagrama. Ikimokyklinio ugdymo mokyklų grupių skaičiaus kaita 

Šaltinis: Mokinių registras

Svarbu pabrėžti, kad lyginant 2021 m. ir 2025 m. statistiką (2 diagrama, 1 lentelė) pastebimas ikimokyklinio ir priešmokyklinio ugdymo programose dalyvaujančių vaikų dalies padidėjimas, o bendrai paėmus 3 pastarųjų metų laikotarpį – šios dalies didėjimo tendencija.
2019–2024 m. statistika parodė, kad Visagino vaikų lopšelis-darželis „Kūlverstukas“ komplektavo žymiai mažiau grupių, negu kitos Savivaldybės ikimokyklinio ugdymo įstaigos, todėl minima įstaiga pagal mokymo lėšų paskirstymo, naudojimo ir perskirstymo tvarkos aprašą susidurdavo su lėšų, būtinų įstaigos veiklos užtikrinimui, trūkumu. Tai lėmė sprendimą pertvarkyti Savivaldybės ikimokyklinio ugdymo mokyklų tinklą, sumažinus jį vienu juridiniu vienetu.

3 lentelė. Vaikų skaičiaus kaita pagal ugdymo kalbą grupėse 
	Ugdymo kalba
	Vaikų skaičius / grupių skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	Lietuvių kalba
 (2 mokyklos*)
	418/24
	416/24
	404/24
	381/23
	367/23
	361/23
	343/22

	Rusų kalba 
(3 mokyklos*)
	496/29
	426/26
	410/26
	441/28
	392/26
	324/22
	263/19

	Iš viso:
	914/53
	842/50
	814/50
	822/51
	759/49
	685/45
	606/41


Šaltinis: Mokinių registras
* - iš jų viena mokykla dviem ugdomosiomis kalbomis.

4 lentelė. Grupių, vidutiniškai tenkančių vienai mokyklai pagal ugdymo kalbą, skaičiaus kaita 
	Ugdymo kalba
	Grupių skaičius 

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	Lietuvių kalba
 (2 mokyklos*)
	12
	12
	12 
	11,5
	11,5
	11,5
	11,0

	Rusų kalba 
(3 mokyklos*)
	9,7
	8,7
	8,7
	9,3
	8,7
	7,3
	6,3


Šaltinis: Mokinių registras
* - iš jų viena mokykla dviem ugdomosiomis kalbomis.

5 lentelė. Vaikų, vidutiniškai tenkančių vienai mokyklai pagal ugdymo kalbą, skaičiaus kaita 
	Ugdymo kalba
	Vaikų skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	Lietuvių kalba
 (2 mokyklos*)
	209
	208
	~205
	~191
	~184
	~181
	~172

	Rusų kalba 
(3 mokyklos*)
	~165
	142
	~139
	174
	~131
	108
	~88


Šaltinis: Mokinių registras
* - iš jų viena mokykla dviem ugdomosiomis kalbomis.

Ikimokyklinio ugdymo mokyklose / grupėse, kurių ugdymo kalba – rusų, tiek grupių vidutiniškai komplektuojama mažiau, tiek ir vaikų, vidutiniškai tenkančių vienai mokyklai, yra mažiau, negu lietuvių ugdomąja kalba. Ikimokyklinio ugdymo įstaigose / grupėse lietuvių ugdomąja kalba vaikų skaičius bendro vaikų skaičiaus mažėjimo kontekste mažėja ne taip ženkliai, kaip ikimokyklinio ugdymo įstaigose / grupėse rusų ugdomąja kalba.
Pastebima tendencija, kad Visagino savivaldybėje vis daugėja tėvų, pageidaujančių vesti savo vaikus į ikimokyklinio ugdymo mokyklas / grupes, kuriose ugdymas vyksta lietuvių kalba.
Nepaisant dviejų lopšelių-darželių reorganizavimo, bendras vaikų skaičius lopšeliuose-darželiuose akivaizdžiai mažėja (ypač per pastaruosius trejus metus): 2023 m. lyginant su 2022 m. sumažėjo 63 vaikais, 2024 m. lyginant su 2023 m. sumažėjo 74 vaikais, 2025 m. lyginant su 2024 m. – 79 vaikais. Ir, nepagerėjus demografinei situacijai, artimoje ateityje vėl teks grįžti prie klausimo dėl Savivaldybės ikimokyklinio ugdymo mokyklų tinklo pertvarkos svarstymo.

II SKYRIUS
BENDRASIS UGDYMAS

5 diagrama. Nuolatinių gyventojų skaičiaus Visagino savivaldybėje kaita kiekvienų metų pradžioje

Šaltinis: Lietuvos statistikos departamentas
Visagine, kaip ir visoje Lietuvoje, nuo 2014 m. iki 2025 m. gyventojų skaičius sumažėjo – 9,5 proc. (2008 žmonėmis); padaugėjo tik nuo 2020 m. iki 2021 m. 0,3 proc. (58 žmonėmis) ir nuo 2022 m. iki 2023 m. 1,3 proc. (248 žmonėmis).

6 diagrama. 7-17 metų gyventojų skaičiaus kaita Visagino savivaldybėje kiekvienų metų pradžioje
Šaltinis: Lietuvos statistikos departamentas

Savivaldybėje 7–17 metų amžiaus asmenų nuo 2019 m. iki 2025 m. padidėjo 10,5 proc. (215 žmonių). Tačiau per paskutinius trejus metus šis skaičius ėmė mažėti.
Gimimų ir 1-6 metų amžiaus vaikų skaičiaus kaita (1 ir 2 diagramos) įtakoja formuojamą bendrojo ugdymo mokyklų tinklą. 2015 m. pertvarkytas ir išgrynintas Savivaldybės bendrojo ugdymo mokyklų tinklas tenkino tiek gyventojų, tiek savivaldybės atstovaujamosios ir vykdomosios institucijų lūkesčius ir poreikius. Todėl Savivaldybės bendrojo ugdymo mokyklų tinklo pertvarkos 2022–2026 metų bendrasis planas (kaip ir ankstesnis) nukreiptas į kokybės tobulinimą (mokymo ir mokymosi kokybės mokyklose ir mokinių pasiekimų gerinimą, švietimo prieinamumo ir šiuolaikiško ugdymo(si), orientuoto į ugdymo turinio atnaujinimą, socialinių inovacijų diegimą, mokyklų infrastruktūros modernizavimą, sąlygų užtikrinimą skirtingo amžiaus ir socialinių grupių asmenims (pagal kiekvieno galias ir individualius poreikius), palankios socialinės, ekonominės ir kultūrinės mokymosi aplinkos, grįstos įtraukties, lygiavertiškumo, tinklaveikos principais, kūrimą).
Šiuo metu Savivaldybėje veikia 5 bendrojo ugdymo mokyklos: lietuvių ugdomąja kalba „Žiburio“ pagrindinė mokykla ir „Verdenės“ gimnazija, rusų ugdomąja kalba Draugystės ir ,,Gerosios vilties“ progimnazijos ir „Atgimimo“ gimnazija.

6 lentelė. Savivaldybės teritorijoje veikiančių mokyklų mokinių pasiskirstymas/pasirinkimų galimybės pagal teikiamas bendrojo ugdymo programas
	Mokomoji kalba
	Pradinio ugdymo programa
	Pagrindinio ugdymo programa
	Vidurinio ugdymo programa

	
	
	I dalis
	II dalis
	

	Lietuvių
	„Verdenės“ gimnazija, „Žiburio“ pagrindinė mokykla
	„Verdenės“ gimnazija, „Žiburio“ pagrindinė mokykla
	„Verdenės“ gimnazija, „Žiburio“ pagrindinė mokykla
	„Verdenės“ gimnazija

	Rusų
	Draugystės ir „Gerosios vilties“ progimnazijos
	Draugystės ir „Gerosios vilties“ progimnazijos
	„Atgimimo“ gimnazija
	„Atgimimo“ gimnazija

	Lietuvių-rusų
	-
	-
	Visagino inžinerijos ir technologijos mokymo centras (toliau – Visagino TECH)
	Visagino TECH

	Iš viso:
	4 srautai/pasirinkimai
	4 srautai/pasirinkimai
	5 srautai/pasirinkimai
	4 srautai/pasirinkimai


Pastaba: informacija be lavinamųjų ir suaugusiųjų klasių programų; ugdymas dviem kalbomis organizuojamas Visagino „Verdenės“ gimnazijoje pagal individualizuotas pradinio, pagrindinio ugdymo ir socialinių įgūdžių ugdymo programas (lavinamosiose klasėse), „Atgimimo“ gimnazijos suaugusiųjų pagrindinio ugdymo II dalies ir vidurinio ugdymo programas (klasės nebeformuojamos nuo 2023-09-01 (dėl nepakankamo mokinių skaičiaus (per mažo poreikio)), o nuo 2025-09-01 programa nebevykdoma ir pagal pakeistus mokyklos nuostatus. 
Visagino TECH įgyvendinamos šios mokymo programos: pagrindinio ugdymo programos II dalis (kartu su pasirinkta profesinio mokymo programa), vidurinio ugdymo programa (kartu su pasirinkta profesinio mokymo programa), pirminio ir tęstinio profesinio mokymo, perkvalifikavimo ir neformalaus švietimo programos. 
Savivaldybės bendrojo ugdymo mokyklų tinklo pertvarkai, mokyklų užpildomumui, jų įgyvendinamų programų įvairovei ir pasiūlai užtikrinti tiesioginės įtakos turi mokinių skaičius.


7 lentelė. Mokinių skaičiaus kaita 
	Mokyklos pavadinimas
	Mokinių skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Atgimimo“ gimnazija
	255
	249
	241
	243
	222
	207
	190

	,,Atgimimo“ gimnazija (suaugusiųjų klasės)
	12
	14
	20
	12
	-
	-
	-

	Draugystės progimnazija
	398
	399
	422
	416
	383
	382
	365

	,,Gerosios vilties  progimnazija“
	496
	506
	490
	517
	475
	445
	414

	,,Verdenės“ gimnazija
	406
	435
	454
	467
	509
	516
	535

	,,Verdenės“ gimnazija (specialiosios klasės)
	6
	7
	10
	7
	7
	4
	5

	,,Verdenės“ gimnazija (lavinamosios klasės)
	13
	14
	13
	13
	15
	16
	12

	,,Žiburio“ pagrindinė mokykla
	255
	260
	281
	316
	320
	349
	358

	Iš viso:
	1841
	1884
	1931
	1991
	1931
	1919
	1879


Šaltinis: Mokinių registras

7 diagrama. Mokinių skaičiaus kaita 

Šaltinis: Mokinių registras


Per šešerius metus mokyklose, kuriose ugdomoji kalba – rusų, mokinių sumažėjo: „Atgimimo“ gimnazijoje – 28,8 proc. (77 mokiniais), „Gerosios vilties“ progimnazijoje – 16,5 proc. (82 mokiniais), Draugystės progimnazijoje – 8,3 proc. (33 mokiniais), o mokyklose, kuriose ugdomoji kalba – lietuvių, mokinių skaičius padidėjo: „Verdenės“ gimnazijoje – 23 proc. (127 mokiniais), „Žiburio“ pagrindinėje mokykloje – 28,8 proc. (103 mokiniais) mokinių, t. y. vis daugiau tėvų pasirenka ugdyti vaikus lietuvių mokomąja kalba. Mažėjant mokinių skaičiui progimnazijose, „Atgimimo“ gimnazijoje irgi mažėja mokinių skaičius. 2022 m. tam tikrą įtaką mokinių skaičiaus padidėjimui turėjo užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, vaikų atvykimas.


8 lentelė. Klasių skaičiaus kaita 
	Mokyklos pavadinimas
	Klasių skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Atgimimo“ gimnazija
	10
	11
	10
	9
	9
	9
	10

	,,Atgimimo“ gimnazija (suaugusiųjų klasės)
	6
	3
	4
	1
	-
	-
	-

	Draugystės progimnazija
	19
	18
	19
	19
	18
	18
	16

	„Gerosios vilties“ progimnazija
	23
	24
	23
	23
	20
	20
	20

	,,Verdenės“ gimnazija
	20
	21
	22
	21
	22
	24
	24

	,,Verdenės“ gimnazija (lavinamosios klasės)
	4
	4
	4
	5
	5
	4
	4

	„Žiburio“ pagrindinė mokykla
	14
	13
	14
	14
	14
	15
	16

	Iš viso:
	96
	94
	96
	92
	88
	90
	90


Šaltinis: Mokinių registras


8 diagrama. Klasių skaičiaus kaita 

Šaltinis: Mokinių registras

Per šešerius metus didžiausias pokytis (atitinkamai sumažėjimo ir padidėjimo prasme) pastebimas dviejose bendrojo ugdymo mokyklose: „Atgimimo“ gimnazijoje klasių sumažėjo 37,5 proc. (6 klasėmis), tuo tarpu „Verdenės“ gimnazijoje padidėjo 14,3 proc. (4 klasėmis) klasių.  

9 lentelė. Mokinių, tenkančių vienai pradinei klasei, skaičiaus kaita 
	Mokyklos pavadinimas
	Mokinių, tenkančių vienai pradinei klasei, skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	Draugystės progimnazija
	~20
	~23
	~22
	~21
	~21
	~19
	~19

	„Gerosios vilties“ progimnazija
	~19
	~19
	~20
	~20
	~21
	~19
	~18

	,,Verdenės“ gimnazija
	~20
	~20
	~21
	~22
	~23
	~21
	~20

	„Žiburio“ pagrindinė mokykla
	~17
	~17
	~18
	~21
	~23
	~23
	~21


Šaltinis: Mokinių registras

10 lentelė. Mokinių, tenkančių vienai pagrindinio ugdymo I dalies klasei, skaičiaus kaita 
	Mokyklos pavadinimas
	Mokinių, tenkančių vienai pagrindinio ugdymo I dalies klasei, skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	Draugystės progimnazija
	~22
	~21
	~22
	~23
	~22
	~23
	~26

	„Gerosios vilties“ progimnazija
	~24
	23
	~23
	~26
	~27
	~26
	~23

	,,Verdenės“ gimnazija
	~20
	~22
	~21
	~23
	25
	~24
	~24

	„Žiburio“ pagrindinė mokykla
	~20
	~28
	~24
	26
	25
	~25
	~26


Šaltinis: Mokinių registras

11 lentelė. Mokinių, tenkančių vienai pagrindinio ugdymo II dalies klasei, skaičiaus kaita 
	Mokyklos pavadinimas
	Mokinių, tenkančių vienai pagrindinio ugdymo II dalies klasei, skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Atgimimo“ gimnazija
	~20
	~19
	~16
	~26
	~23
	~23
	~18

	,,Verdenės“ gimnazija
	20
	~26
	19
	~21
	22
	~19
	~20

	„Žiburio“ pagrindinė mokykla
	~17
	~17
	~18
	~21
	~19
	20
	~18


Šaltinis: Mokinių registras

12 lentelė. Mokinių, tenkančių vienai vidurinio ugdymo klasei, skaičiaus kaita 
	Mokyklos pavadinimas
	Mokinių, tenkančių vienai vidurinio ugdymo klasei, skaičius

	
	2019-09-01
	2020-09-01
	2021-09-01
	2022-09-01
	2023-09-01
	2024-09-01
	2025-09-01

	,,Atgimimo“ gimnazija
	~14
	~15
	~16
	~25
	27
	~24
	~20

	,,Verdenės“ gimnazija
	~23
	18
	~20
	~23
	~19
	21
	22


Šaltinis: Mokinių registras

Per šešerius metus mokinių, vidutiniškai tenkančių vienai progimnazijų ir „Verdenės“ gimnazijos pradinei klasei, skaičius kito nežymiai / išliko beveik toks pat, tuo tarpu „Žiburio“ pagrindinėje mokykloje (lietuvių mokomąja kalba) išaugo 4 mokiniais. Mokinių, vidutiniškai tenkančių vienai pagrindinio ugdymo I dalies klasei, skaičius mokyklose lietuvių mokomąja kalba išaugo labiau nei Draugystės progimnazijoje: vidutiniškai 5 mokiniais („Gerosios vilties“ progimnazijoje vidurkis daugmaž stabilus). Mokinių, vidutiniškai tenkančių vienai pagrindinio ugdymo II dalies klasei, skaičius visose mokyklose „svyruoja“ daugmaž tame pačiame lygmenyje. Mokinių, vidutiniškai tenkančių vienai vidurinio ugdymo klasei, skaičius „Verdenės“ gimnazijoje pakito nežymiai, tačiau „Atgimimo“ gimnazijoje padidėjo vidutiniškai 6 mokiniais.
Taigi, pastebimos tam tikros tendencijos, kad mokinių, tenkančių vienai klasei pagal pradinio ugdymo ir pagrindinio ugdymo I dalies programas mokyklose lietuvių mokomąja kalba, skaičius auga, bet išlieka mokinių poreikis ugdytis rusų mokomąja kalba pagal pagrindinio ugdymo II dalies programą ir vidurinio ugdymo programą.
Kadangi ikimokyklinio ugdymo mokyklose, kuriose ugdymo kalba – lietuvių, vaikų skaičius didėja (1, 3, 5 lentelės, 3 diagrama), bendrojo ugdymo mokyklose, kuriose ugdymo kalba – lietuvių, taip pat didėja (7 lentelė, 7 diagrama), darytina prielaida, kad mokinių mokyklose lietuvių mokomąja kalba ir toliau daugės. 
Specialiųjų poreikių turintiems mokiniams sudaromos sąlygos ir galimybės ugdytis pagal jų poreikius atitinkančias programas arba Savivaldybės bendrojo ugdymo mokyklose bendrosios paskirties klasėse, arba specialiosiose lavinamosiose klasėse Visagino „Verdenės“ gimnazijoje (lietuvių ir rusų ugdomosiomis kalbomis). Pastaroji turi daug įdirbio, joje dirba didelę patirtį turintys specialistai ir infrastruktūra yra pritaikyta specialiųjų poreikių turintiems mokiniams. 
Suaugusieji iki 2022–2023 m. m. turėjo galimybę įgyti pagrindinį ir/ar vidurinį išsilavinimą Visagino „Atgimimo“ gimnazijoje (lietuvių ir rusų ugdomosiomis kalbomis). Nesurenkant į jas mokinių skaičiaus, kaip tai nustatyta Mokyklų, vykdančių formaliojo švietimo programas, Mokyklų, vykdančių formaliojo švietimo programas, tinklo kūrimo taisyklėse, šios klasės nebeformuojamos. 
Nurodyti faktai ir tendencijos orientuoja į tai, kad būtina peržiūrėti esamą Savivaldybės bendrojo ugdymo mokyklų (ypač rusų mokomąja kalba) tinklą, priimant sprendimus dėl jo optimizavimo.

III SKYRIUS
PAŽANGOS PLANO VYKDANT PROJEKTĄ „TŪKSTANTMEČIO MOKYKLOS I“ RODIKLIŲ PASIEKIMAS

Be tinklo pertvarkos plano vykdymo, pagrindiniu iššūkiu ir prioritetu buvo pažangos plane (toliau – PP) pagal projektą „Tūkstantmečio mokyklos I“ nusistatytų rodiklių pasiekimas. 

12 lentelė. Privalomieji rodikliai
	Rodiklio pavadinimas
	Pradinė reikšmė
	Planuoa reikšmė pagal PP
	Pasiekta reikšmė įgyvendinus PP (2024-2025 m. m. pabaigoje)

	Pagrindinio ugdymo pasiekimų patikrinimo metu bent pagrindinį lietuvių kalbos mokymosi pasiekimų lygį pasiekusių mokinių dalis (proc.)
	54,12 proc. (6-10 balų, 2021-2022 m.m. pagal ŠVIS  duomenis)
	Didės:
57 proc. (6-10 balų)

	61,46

	Pagrindinio ugdymo pasiekimų patikrinimo metu bent pagrindinį matematikos mokymosi pasiekimų lygį pasiekusių mokinių dalis (proc.)
	44,05 proc. (6-10 balų, 2021-2022 m.m. pagal ŠVIS  duomenis)
	Didės:
53,05 proc. (6-10 balų);
	64,58

	Bendrojo ugdymo mokyklų 1–8 klasių komplektų, kurie yra jungtiniai, dalis (proc.)
	0 proc. (2020-2021 m.m.)
0 proc.  (2021-2022 m.m.)
	Neatsiras (0)
	0

	Vienai sąlyginei mokytojo pareigybei tenkančių mokinių skaičius bendrojo ugdymo mokyklose
	9,85 (2020-2021 m.m.) 9,99 (2021-2022 m.m.
	Didės (10)

	9,73*


* - nepasiekta.

13 lentelė. Pasirenkamieji rodikliai
	Rodiklio pavadinimas
	Pradinė reikšmė
	Planuota reikšmė pagal PP
	Pasiekta reikšmė įgyvendinus PP (2024-2025 m. m. pabaigoje)

	Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, dalis (proc.)
	16,59 proc. 2020-2021 m. m.) 
15,67 proc. (2021-2022 m. m.)  
	Didės (iki 17 proc.) 
	18,01

	Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.)
	1,25 proc. 2020-2021 m. m.) 
2,44 proc. (2021-2022 m. m.) 
	Mažės  (iki 1 proc.) 
	0

	Švietimo pagalbą gaunančių mokinių dalis (proc.)
	96,01 proc. 2020-2021 m. m.) 
98,78proc. (2021-2022 m. m. 
	Didės (iki 99 proc.) 
	97,55*

	Tris ir daugiau valstybinių brandos egzaminų išlaikiusių abiturientų dalis (proc.)
	57,14 proc. 2020-2021 m. m.) 
53,10 proc. (2021-2022 m. m. 
	Didės (iki 57,5proc.) 
	91,36

	Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus (proc.)
	20 proc. 2020-2021 m.m.)
0 proc. (2021-2022 m. m.))
	Nedidės 
	0

	Švietimo pagalbos specialistų, tenkančių 100 mokinių, skaičius
	0,95 2020-2021 m. m.) 
0,88 (2021-2022 m. m.) 
	Didės (iki 0,96) 
	1,13


* - nepasiekta.

14 lentelė. Unikalūs rodikliai
	Rodiklio pavadinimas
	Pradinė reikšmė
	Planuota reikšmė pagal PP
	Pasiekta reikšmė įgyvendinus PP (2024-2025 m. m. pabaigoje)

	Neformaliojo švietimo veikloje dalyvaujančių BUM mokinių dalis (proc.) (rodiklis priskiriamas lyderystės, STEAM ugdymo, įtraukiojo ugdymo ir kultūrinio ugdymo sritims):  
	69,11 proc. 
	Didėjantis (iki 70 proc.) 
	82,84

	- Bendrojo ugdymo mokyklose papildomo ugdymo būrelius lankančių mokinių dalis, proc. 
	21,02 proc. 
	Didėjantis (iki 23 proc.) 
	57,81

	- BUM mokinių, turinčių specialiųjų poreikių ir dalyvaujančių įtraukioje neformaliojo švietimo veikloje, dalis nuo bendro BUM mokinių, turinčių specialiųjų poreikių, skaičiaus 
	Nebuvo stebima 
	≥ 40 proc. 
	63

	Visagino savivaldybės tarybos sprendimu patvirtinto Mokyklų tinklo pertvarkos 2022–2026 metų bendrojo plano priemonių įgyvendinimas, proc. (rodiklis priskiriamas lyderystės, STEAM, įtraukiojo ir kultūrinio ugdymo sritims) 
	0 proc. 
(planas patvirtintas 2022 m. kovo 31 d.) 
	70 proc. 
(plano priemonės 70 proc. 
įgyvendinamos pagal numatytus 
terminus) 
	80

	Mokinių mokymosi pagrindinio ir vidurinio ugdymo programose tęstinumas bendrojo ugdymo mokyklose 
(rodiklis priskiriamas lyderystės, STEAM, įtraukiojo ir kultūrinio ugdymo sritims): 
	 
	 
	

	Mokinių dalis, 9-oje klasėje tęsiančių mokymąsi Visagino bendrojo ugdymo mokyklose, proc. 
	65 proc. 
	Nemažėja (65 proc.) 
	57,5*

	Mokinių dalis, 11-oje klasėje tęsiančių mokymąsi Visagino bendrojo ugdymo mokyklose, proc. 
	80 proc. 
	Nemažėja (80 proc.) 
	87,6

	Parengtos Visagino bendrojo ugdymo mokyklų viešosios komunikacijos ir įvaizdžio formavimo strategijos, vnt. (rodiklis priskiriamas lyderystės ir kultūrinio ugdymo sritims) 
	0 vnt. 
	5 vnt. 
	5

	3.5. Lavinamųjų ir socialinių įgūdžių ugdymo klasių mokinių ugdymas bendrosios paskirties mokykloje 
(rodiklis priskiriamas lyderystės, įtraukiojo ir kultūrinio ugdymo sritims) 
	Teisiškai lavinamosios ir socialinių įgūdžių ugdymo klasės yra bendrosios paskirties 
mokyklos dalis, tačiau mokiniai ugdomi kitame, socialinės paskirties pastate. 
	Ir teisiškai, ir fiziškai lavinamosios ir socialinių įgūdžių ugdymo klasės yra
bendrosios paskirties mokykloje ir jų mokiniai ugdomi bendrame
mokyklos pastate, iš lavinamųjų
klasių 4 proc. mokinių pradėti ugdyti bendrosiose klasėse.
	Ir teisiškai, ir fiziškai lavinamosios ir socialinių įgūdžių ugdymo klasės yra
bendrosios paskirties mokykloje ir jų mokiniai ugdomi bendrame
mokyklos pastate.*

	Bendrojo ugdymo mokyklose įgyvendintų tęstinių projektinių veiklų, lavinančių bendrąsias mokinių kompetencijas, skatinančių skleistis jų saviraiškai ir kūrybiškumui, stiprinančių lietuvių kalbos vartojimo įgūdžius, ir jose dalyvavusių mokinių, pedagogų (įskaitant ir vadovus) ir partnerių (skaičiai) (rodiklis priskiriamas kultūrinio ir įtraukiojo ugdymo, STEAM, lyderystės sritims). 
	Tęstinės projektinės veiklos nevykdytos 
	[bookmark: _Hlk187142804]Įgyvendintos 8 veiklos, jose dalyvavo ne mažiau kaip 360 mokinių, ne mažiau kaip 24 pedagogai, 4 partneriai.
	Įgyvendintos 8 veiklos: "Projektinė veikla su Čiurlioniu" (I dalis - edukacinė-kūrybinė programa ir II dalis - "Savaitė su Čiurlioniu"), "Kultūros paveldo aktualizavimas šiuolaikiškai, per asmeninį santykį", „Etninė kultūra – atvira naujovėms“,  kino filmų peržiūros ir  diskusijos bei kūrybinės medijų raštingumo dirbtuvės, perfomansų kūrimas, „Vaizdo, garso ir istorijų kūrimas“, „STEAM. Kūrybinės dirbtuvės“. Dalyvavo  ~ 745 mokiniai,  ~ 65 pedagogai, mažiausiai 4 partneriai (Visagino kultūros centras, Visagino viešoji biblioteka, Visagino miesto muziejus, Nacionalinis M.K. Čiurlionio dailės muziejus, LRT, Vilniaus Gedimino technikos universitetas).


* - nepasiekta.
12–14 lentelių duomenų šaltinis: ataskaita Europos socialinio fondo agentūrai, Mokinių registras, Nacionalinių egzaminų centralizuota informacinė sistema, Švietimo valdymo informacinė sistema
	
	Akivaizdu, kad dauguma PP nusimatytų rodiklių reikšmės pasiektos ir net viršija nustatytas reikšmes.
	Analizuojant 4 nepasiektų rodiklių priežastis, prieita tam tikras išvadas (žr. priedą). Akcentuotina, kad ¾ priežasčių vienaip ar kitaip susijusios su nesutvarkytu mokyklų tinklu.

IV SKYRIUS
MOKINIŲ PAŽANGA IR PASIEKIMAI

Savivaldybės bendrojo ugdymo mokyklų 2 mokiniai šalies etapo dalykinėse olimpiadose III-iąsias vietas (2024 m. laimėtos 3 prizinės vietos). Olimpiadų laimėtojai ir juos rengę mokytojai apdovanoti mero padėkos raštais ir vienkartine pinigine premija.
164 Visagino bendrojo ugdymo mokyklų ir Visagino TECH 5–10 klasių ir I–IV gimnazinių klasių mokiniai už 2024-2025 m. m. metinius visų mokomųjų dalykų puikius (9–10 balų) įvertinimus apdovanoti vienkartine pinigine premija (2024 m. – 131 mokinys).
39 abiturientai išlaikė bent vieną valstybinį brandos egzaminą (toliau – VBE) 86–99 balais (praėjusiais metais – 32). Pažymėtina, kad 1 mokinys 86–99 balais išlaikė penkis egzaminus, 2 – po tris, 14 – po du egzaminus, kiti – po vieną (praėjusiais metais 3 mokiniai 86–99 balais išlaikė po du egzaminus, kiti – po vieną). Šie abiturientai apdovanoti mero padėkos raštais ir vienkartine pinigine premija.
100 balų pelnė 9 abiturientai: iš jų 2 – iš dviejų egzaminų, kiti gavo po vieną 100-tuką (praeitais metais po vieną 100-tuką pelnė 3 abiturientai). Šie abiturientai ir juos rengę mokytojai apdovanoti mero padėkos raštais ir vienkartine pinigine premija.
Toliau pateikiami Savivaldybės pavaldumo mokyklų mokinių pasiekimų patikrinimų rezultatai (be Visagino TECH). 

[image: ]9 diagrama. 2025 m. apibendrintas VBE rodiklis (standartizuotais taškais)

Šaltinis: Nacionalinių egzaminų centralizuota informacinė sistema 
Diagramoje demonstruojama, kad apibendrintas rodiklis ir aštuonių dalykų VBE rezultatai yra aukštesni už šalies vidurkį (2024 m. – keturi), o pagal informatikos ir rusų gimtosios kalbos rodiklius Savivaldybės mokyklos yra tarp geriausių 16 proc. šalies mokyklų. Tačiau kitų (tarp jų ir lietuvių kalbos) – žemesni.
Lietuvių kalbos ir literatūros VBE pagal A kursą neišlaikė ~9 proc. laikiusiųjų, pagal B kursą ~54 proc.; matematikos VBE pagal A kursą neišlaikė ~13,5 proc. laikiusiųjų, pagal B kursą ~24 proc. (šios dalys mažesnės (pagal B kursą – beveik dvigubai mažiau) nei šalies mastu).

10 diagrama. 2025 m. Nacionalinių mokinių pasiekimų patikrinimų rezultatai, 4 kl.: taškų vidurkis (proc.)

Šaltinis: Nacionalinių egzaminų centralizuota informacinė sistema

11 diagrama. 2025 m. Nacionalinių mokinių pasiekimų patikrinimų rezultatai, 4 kl.: pasiekimai pagal lygius (proc.)

Šaltinis: Nacionalinių egzaminų centralizuota informacinė sistema

12 diagrama. 2025 m. Nacionalinių mokinių pasiekimų patikrinimų rezultatai, 8 kl.: taškų vidurkis (proc.)

Šaltinis: Nacionalinių egzaminų centralizuota informacinė sistema



13 diagrama. 2025 m. Nacionalinių mokinių pasiekimų patikrinimų rezultatai, 8 kl.: pasiekimai pagal lygius (proc.)

Šaltinis: Nacionalinių egzaminų centralizuota informacinė sistema

14 diagrama. 2025 m. Pagrindinio ugdymo pasiekimų patikrinimų rezultatai: taškų vidurkis (proc.)

Šaltinis: Nacionalinių egzaminų centralizuota informacinė sistema

15 diagrama. Pagrindinio ugdymo pasiekimų patikrinimų rezultatai: nepasiekusių patenkinamo pasiekimų lygio dalis (proc.)

Šaltinis: Nacionalinių egzaminų centralizuota informacinė sistema

Pagrindinio ugdymo pasiekimų patikrinimų (toliau – PUPP) atotrūkis tarp matematikos ir lietuvių kalbos PUPP bent pagrindinį lygį pasiekusių dalies maksimumo ir minimumo 2025 m. sudarė 66,83 proc. (2024 – 41,24 proc.).
10–15 diagramos parodo, kad silpniausia vieta yra lietuvių kalbos pasiekimų patikrinimų rezultatai (tiek pagal taškų vidurkius, tiek pagal pasiekimų lygius). Matematikos pasiekimų patikrinimų rezultatai geresnėje pozicijoje, nors vis dar nemažą dalį sudaro PUPP nepasiekusių patenkinamo pasiekimų lygio.
Duomenys, parodantys, kad lietuvių kalbos ir literatūros egzamino pagal A ir B kursu neišlaikiusiųjų dalys (atitinkamai apie 9 proc. ir 54 proc.) didesnės nei šalies rodikliai (atitinkamai apie 6 proc. ir 31 proc.), nukreipia į tai, kad lietuvių kalbos ugdymo kokybė ir pasiekimų gerinimas išlieka vienu iš Savivaldybės prioritetų švietimo sferoje.

V SKYRIUS
PAŽANGŪS SPRENDIMAI FORMALIAJAME IR NEFORMALIAJAME UGDYME

Savivaldybės mastu įgyvendinamos inovatyvios švietimo kokybės stiprinimo iniciatyvos.
Savivaldybė – pirmoji ir kol kas vienintelė Lietuvoje, su verslo partnerių palaikymu įdiegusi „Niutono kambarių“ unikalią mokymo sistemą, skirtą įtraukiantiems praktiniams užsiėmimams įvairių klasių mokiniams specialiai tam sukurtose ir įrengtose mokymosi erdvėse. Ji paremta „Newton“ koncepcija, kurią sukūrė ir valdo Norvegijos fondas FIRST Scandinavia. Pagrindinis šios sistemos principas – aktyvus, integralus, praktika ir atradimais grįstas mokymasis, skatinantis mokinius tyrinėti, eksperimentuoti ir bendradarbiauti, įgyvendinant formaliojo ugdymo turinį už mokyklos ribų. Užsiėmimai vyksta moderniai įrengtose erdvėse, kur mokiniai dirba su robotika, simuliacijomis, laboratorine įranga, pritaiko žinias praktiškai ir ugdosi STEM įgūdžius gamtos mokslų, technologijų, inžinerijos ir matematikos srityse. Niutono kambarių veiklą koordinuoja Visagino švietimo pagalbos tarnyba, užsiėmimus veda patyrę, novatoriški pedagogai, o sąlygos sudarytos taip, kad į užsiėmimus galėtų atvykti visų Savivaldybės bendrojo ugdymo mokyklų mokiniai. Nuo 2024 m. spalio mėn. sėkmingai įgyvendinami du šios koncepcijos moduliai: „Robotai ir apskritimo perimetras“ (10–12 m. vaikams) ir „Mes atrandame energiją“ (13–16 m. mokiniams).  
Niutono kambarių veikla buvo tęsiama ir plėtojama 2025 m. pradėjus ES lėšomis finansuojamą projektą „Švietimo ir ugdymo paslaugų plėtra, vystant STEAM ugdymo modelį“, kuriuo siekiama sukurti unikalią bendrą (vieningą) STEAM edukacijos ir bendradarbystės erdvę funkcinėje zonoje VIZA (Visagino, Ignalinos rajono, Zarasų rajono savivaldybėse), stiprinti vietos valdžios, švietimo sektoriaus ir vietos verslo bendradarbiavimą, kurti naujas švietimo paslaugas, spręsti švietimo paslaugų kokybės gerinimo ir jų prieinamumo klausimus. Projekto vykdymo metu bus sukurta moderni edukacijos ir bendradarbystės erdvė, kuri apims administracines, bendro naudojimo patalpas, edukacines / tyrimų laboratorijas, o taip pat komunikavimo erdves.
Niutono kambarių paslaugos pradėtos teikti kaimyninių savivaldybių mokiniams.
Savivaldybės lopšelių-darželių nenaudojamos patalpos pritaikomos (rekonstruojant, remontuojant) kokybiškai vykdyti ikimokyklinio ir priešmokyklinio ugdymo programas bei siekiant didinti Visagino darželių ugdymo aprėptį (siūlant paslaugas didesniam įvairių tikslinių grupių skaičiui) ir gerinant teikiamų paslaugų kokybę, diegiant naujus ugdymo modelius. 
Savivaldybės pasididžiavimu tampa Robotiados (First lego league varžybų) regioninio etapo vykdymas (2025 m. – trečią kartą), kuriame dalyvavo ir atstovai iš Latvijos Respublikos miestų. Tai eilinį kartą įrodo, kad Visaginas yra pažangus miestas technologijų ir inovacijų srityje, kryptingai investuojantis į jaunimo ugdymą, švietimą bei modernias mokymo priemones. 
2025 m. buvo tęsiami projektai, Savivaldybės dviejų progimnazijų pastatus ir infrastruktūrą pritaikant mokiniams su negalia, tuo pačiu pertvarkant patalpas, remiantis universalas dizaino principais, kuriant visos dienos mokyklos modelius. 
Daug dėmesio skirta socialinio emocinio ugdymo sričiai: nuodugniai ištyrinėta mokyklų situacija ir problematika, identifikuotos pagrindinės problemos, rizikos veiksniai, nustatytos strateginės kryptys, numatyti žingsniai, sprendimai, veiksmai situacijai, mikroklimatui gerinti, kompetencijoms stiprinti, saugumui ir gerovei užtikrinti, pažangai skatinti, mobilizuojant ir derinant visus tam reikalingus išteklius. 


VI SKYRIUS
IŠVADOS IR ĮŽVALGOS

Konstatuotina, kad:
- gerėja švietimo pagalbos prieinamumas;
- pastebimas ikimokyklinio ir priešmokyklinio ugdymo programose dalyvaujančių vaikų dalies padidėjimas; 
- išaugo PUPP metu bent pagrindinį mokymosi pasiekimų lygį (6–10 balų) pasiekusių mokinių dalis (lietuvių kalba, matematika); 
- visose Savivaldybės mokyklose įrengtos gamtos mokslų laboratorijos; 
- vidutinis klasės komplekto dydis yra didesnis nei šalies vidurkis;
- auga mokinių poreikis ugdytis lietuvių mokomąja kalba;
· mokyklų aplinkos pritaikomos asmenims su judėjimo negalia;
· patalpos renovuotos, taikant universalaus dizaino principus, įrengiami sensoriniai kambariai;
· tikslingai keliama pedagogų kvalifikacija ir kompetencijos;
· intensyviai diegiamos švietimo inovacijos.
Tačiau:
· lietuvių kalbos mokymo(si) rezultatai prastesni, nei šalies mastu;
· trūksta valdymo lėšų mokykloms, turinčioms mažiau mokinių;
· mokytojams, švietimo pagalbos specialistams (esant jų trūkumo situacijai) tenka dirbti keliose mokyklose, todėl jų paslaugų prieinamumas konkrečiai mokyklai yra ribotas;
· mokyklų patalpų plotas, tenkantis vienam mokiniui, išlieka didelis ir didėja; 
·  mokyklų patalpų užpildomumas yra neproporcingas, netolygus: augančioms (mokinių skaičiaus prasme) mokykloms tenka imtis neeilinių sprendimų siekiant užtikrinti ugdymo procesą bei mokinių saugumą;
· atsiranda mokyklų su mažiau nei 200 mokinių;
· didelis mokinių „nubyrėjimas“, ypač po progimnazijų 8 kl. ir pagrindinės mokyklos 10 kl. praktiškai nemažėja ir kasmet vidutiniškai mažiausiai tik apie 30 proc. jų pasirenka tolimesniam mokymuisi Savivaldybės gimnazijas.
Taigi, siekiant kurti integralias, optimalias, patrauklias ir kokybiškas ugdymo sąlygas mokinių atotrūkiams mažinti, efektyvinti ugdymo organizavimą, užtikrinti darnų ugdymosi sistemiškumą ir tęstinumą (ypač po pagrindinio ugdymo programos I ir II dalies) būtina:
· imtis priemonių dėl mokyklų tinklo optimizavimo;
· vystyti ir toliau tęsti veiklas, susijusias su ugdymo kokybės ir mokinių pasiekimų gerinimu lietuvių kalbos, STEAM, įtraukiojo ugdymo srityse. 
_____________________











	Priedas
PAŽANGOS PLANO NEPASIEKTŲ RODIKLIŲ PRIEŽASTYS


	Rodiklio pavadinimas
	Siektina reikšmė pagal PP
	Pasiekta reikšmė
	Paaiškinimai apie priežastis dėl rodiklių nepasiekimo

	Privalomas rodiklis

	Vienai sąlyginei mokytojo pareigybei tenkančių mokinių skaičius bendrojo ugdymo mokyklose
	Didės (10)
	9,73
	Rodiklis parodo efektyvaus ugdymo organizavimo galimybę, mokyklų tinklo optimalumą. Sąlyginė mokytojo pareigybė – pareigybė apskaičiuota pagal Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (su visais aktualiais pakeitimais), nuostatas.
Nuo 2020-2021 m. m. iki 2022-2023 m. m. reikšmė didėjo, po to pradėjo mažėti. 2023-2024 m. m. rodiklio reikšmė buvo 10,49, 2024-2025 m. m. – 9,73.
Priežastys, galimai lėmusios rodiklio nepasiekimą:
· Mažėja klasių, kuriose mokosi 21–30 mokinių, daugėja klasių, kuriose mokosi 12–20 mokinių, 8–11 mokinių.
2023-2024 m. m. klasių, kuriose mokėsi 12–20 mokinių, sudarė 18,1 proc., 2024-2025 m. m. – 26,4 proc. ir buvo viena klasė, kurioje mokėsi 11 mokinių. Mažėjant mokinių skaičiui mokyklose rusų ugdomąja kalba, vis sunkiau vyksta klasių komplektavimas: pvz., esant kiekvienoje iš dviejų progimnazijų 5 kl. po 31 mokinį, formuojami 4 vidutiniai komplektai, kuomet turi būti 3 dideli. Lyginant 2023-2024 m. m. ir 2024-2025 m. m. bendras mokinių skaičius savivaldybės bendroje ugdymo mokyklose išaugo labai neženkliai (10 mokinių), tuo tarpu etatų skaičius ūgtelėjo beveik 8,4 proc. 
· Taigi, mokinių skaičiaus mažėjimas mokyklose rusų ugdomąja kalba, mažesnių klasių dalies didėjimas, situacija, kai pareigybės išlaikomos, bet tenka dirbti su mažesniais srautais, nesikeičiant mokyklų tinklui nuo 2012 m., akivaizdžiai byloja apie tai, kad dabartinis tinklas neleidžia pasiekti racionalaus mokinių ir mokytojų proporcijos balanso.

	Pasirenkamasis rodiklis

	Švietimo pagalbą gaunančių mokinių dalis (proc.)
	Didės (iki 99 proc.)
	97,55
	Šis rodiklis sietinas su pagalbos specialistų, tenkančių 100 mok., skaičiumi.
Tačiau švietimo pagalbos teikimas priklauso nuo mokinių, kuriems ji nustatyta, skaičiaus, jų sutrikimų, poreikių specifikos bei švietimo pagalbos specialistų skaičiaus, todėl tiesioginė koreliacija  su pagalbos specialistų, tenkančių 100 mok., skaičiumi ne visada gali būti.
Nuo 2020-2021 m. m. iki 2022-2023 m. m. reikšmė didėjo, 2023-2024 m. m. rodiklio reikšmė sumažėjo iki 96,46, 2024-2025 m. m. padidėjo iki 97,55.
· Pagrindinė problema – logopedų ir spec. pedagogų trūkumas, dėl ko atsiranda per didelis dirbančių specialistų krūvis. Daugumai turimų specialistų tenka dirbti keliose mokyklose, todėl realus jų prieinamumas konkrečiai mokyklai yra ribotas: specialistas arba dėl užimtumo negali dirbti visu etatu ar užimti jo dalį, kurią gali pasiūlyti mokykla (nes tokiu būdu būtų viršijamas leidžiamas krūvis), arba nesutinka dirbti siūlomu mokyklos nepilnu etatu ir dažniausiai tokio specialisto nerandama. Mokyklose imamasi įvairių priemonių užtikrinti paslaugos teikimą visiems mokiniams, kuriems jos reikia: specialistai dirba su didesniu mokinių skaičiumi, nei priklauso pagal etatą / jo dalį, paslauga teikiama individualiai ir mokinių grupėms ir pan., siekiama, kad būtų tenkinami visų mokinių poreikiai. 
· Kita vertus, specialybės, tokios kaip logopedas, specialusis pedagogas, gan sunkiai užpildomos dėl riboto parengimo masto. Mokyklose yra kitų dalykų mokytojų, kurie šiuo metu įgyja švietimo pagalbos specialisto papildomą kvalifikaciją. Tačiau ne visiems norintiems  universitetai sudaro tokią galimybę. Savivaldybės mastu turime Trūkstamų specialistų pritraukimo į Visagino savivaldybės įstaigas programą, tačiau ir jos pagalba nepavyksta pritraukti daugiau švietimo pagalbos specialistų.
· Siekiant teikti pagalbą visa apimtimi reikėtų daugiau etatų, nei nustatyta. Tačiau pagal Mokymo lėšų apskaičiavimo, paskirstymo ir panaudojimo tvarkos aprašą trūksta finansinių galimybių.  

	Unikalieji rodikliai

	Mokinių dalis, 9-oje klasėje tęsiančių mokymąsi Visagino bendrojo ugdymo mokyklose, proc.
	Nemažėja (65 proc.)
	57,7
	Savivaldybės bendrojo ugdymo mokyklose dedama nemažai pastangų, kad baigiantys progimnazijų ir pagrindinės mokyklos 8 ir 10 kl. mokiniai rinktųsi tolesniam mokymuisi savivaldybės gimnazijas: imamasi priemonių ir sprendimų dėl kokybiško ir patrauklaus išorinio ir vidinio įvaizdžio formavimo, mikroklimato gerinimo, kuriamos šiuolaikiškos edukacinės, visos dienos užimtumo ir kt. erdvės palankioms ugdymo(si) sąlygoms bei darniai asmenybinei ūgčiai, diegiami įtraukūs ugdymo metodai, plėtojamas ugdymas kitose aplinkose, neformalusis ugdymas šiuolaikinėmis ir aktualiomis kryptimis (šaulių veikla, robotika, ir kt.), gausi projektinė veikla. Siekiant mokymosi tęstinumo savivaldybės gimnazijose, mokyklos vykdo sinergija, tinklaveika grindžiamas priemones ir veiklas ir t. t.
Savivaldybės mastu diegiami inovatyvūs švietimo kokybės sprendimai: esame pirmieji ir kol kas vieninteliai Lietuvoje įdiegę „Niutono kambarių“ unikalią mokymo sistemą, skirtą įtraukiantiems praktiniams užsiėmimams įvairių klasių mokiniams specialiai tam sukurtose ir įrengtose mokymosi erdvėse. Ji paremta „Newton“ koncepcija, kurią sukūrė ir valdo Norvegijos fondas FIRST Scandinavia. 2024-2025 m. m. buvo įgyvendinami du šios koncepcijos moduliai: „Robotai ir apskritimo perimetras“ ir „Mes atrandame energiją“.  
Nepaisant išvardintų žingsnių, didelę konkurenciją ir nelygias sąlygas sudaro Visagino inžinerijos ir technologijos mokymo centras, kur patrauklumą mokiniams sudaro galimybė mokytis pagal BU programas kartu ir pagal profesinio mokymo programas bei su brandos atestatu gauti profesijos įgijimo diplomą. Be to, mokinius vilioja stipendijos mokėjimas... Todėl mokinių „nubyrėjimas“, ypač po progimnazijų 8 kl. ir pagrindinės mokyklos 10 kl. praktiškai nemažėja ir kasmet vidutiniškai mažiausiai tik apie 30 proc. jų pasirenka tolimesniam mokymuisi savivaldybės gimnazijas.
Dabartinis bendrojo ugdymo mokyklų tinklas trukdo pasiekti situacijos gerėjimo šia linkme.

	Lavinamųjų ir socialinių įgūdžių ugdymo klasių mokinių ugdymas bendrosios paskirties mokykloje
	Ir teisiškai, ir fiziškai lavinamosios ir socialinių įgūdžių ugdymo klasės yra
bendrosios paskirties mokykloje ir jų mokiniai ugdomi bendrame
mokyklos pastate, iš lavinamųjų
klasių 4 proc. mokinių pradėti ugdyti bendrosiose klasėse.
	Ir teisiškai, ir fiziškai lavinamosios ir socialinių įgūdžių ugdymo klasės yra
bendrosios paskirties mokykloje ir jų mokiniai ugdomi bendrame
mokyklos pastate.
	Pagrindiniai argumentai dėl dalies rodiklio nepasiekimo (dėl 4 proc. lavinamųjų klasių mokinių galimybės pradėti ugdyti bendrosiose klasėse):
· • Švietimo pagalbos specialistų trūkumas.
Nacionaliniu mastu fiksuojamas didelis specialiųjų pedagogų, logopedų, psichologų ir mokytojų padėjėjų stygius. Tai yra sisteminė problema, kurios sprendimas nebuvo savivaldybės galioje projekto įgyvendinimo laikotarpiu. Net ir aktyviai ieškant specialistų, jų pritraukti nepavyko dėl riboto pasiūlos lauko, o esami specialistai jau turėjo maksimalius darbo krūvius.
· • Infrastruktūros ir ugdymo aplinkos parengimo ribotumai.
Projekto metu buvo sėkmingai įgyvendintas lavinamųjų klasių perkėlimas į bendrosios paskirties mokyklą ir sukurta jų poreikiams, gebėjimams ir galioms pritaikyta ugdymo aplinka. Bendrosios gi paskirties klasės neturėjo atitinkamų pritaikymų (erdvių, techninių priemonių, pagalbinių darbuotojų), todėl mokinių perkėlimas į jas būtų reiškęs sąlygų pablogėjimą, kas prieštarautų įtraukiojo ugdymo principams.
· • Mokymosi kalbos barjeras.
Dalis lavinamųjų klasių mokinių mokosi rusų kalba, tuo tarpu bendrosios mokyklos klasėse ugdymo kalba yra lietuvių. Intensyvus perkėlimas į lietuviškas klases, neturint pakankamų papildomų kalbos mokymo priemonių bei resursų, būtų sukėlęs ne tik akademinių, bet ir emocinių sunkumų tiek šiems mokiniams, tiek bendraklasiams.
· • Tėvų bendradarbiavimo ir bendruomenės pasirengimo stoka.
Įtraukusis ugdymas yra procesas, kuriame svarbus visos bendruomenės įsitraukimas. Projekto laikotarpiu dalis tėvų kategoriškai nepritarė vaikų perkėlimui į bendrąsias klases dėl baimių, susijusių su vaikų sveikata, patiriamu stresu ir ugdymo kokybės praradimu. Bendruomenės pasirengimui reikalingas ilgesnis laikas, švietėjiškos veiklos ir palaipsnis pokytis, kuris nebuvo įmanomas vien per projekto įgyvendinimo laikotarpį.
· • Grėsmės mokinių emocinei gerovei ir ugdymo kokybei.
Mokinių su dideliais ir labai dideliais spec. ugdymosi poreikiais perkėlimas į bendrąsias klases be tinkamos specialistų pagalbos galėjo sukelti reikšmingą stresą, neigiamai paveikti jų sveikatą ir mokymosi pasiekimus. Taip pat egzistavo rizika, kad bendrųjų klasių mokinių ugdymo kokybė ir socialinė-emocinė gerovė būtų paveikta, nes mokytojai nebūtų turėję pakankamų resursų užtikrinti tinkamą ugdymą visai klasei.

Projekto metu visgi pasiektas svarbus rezultatas: lavinamųjų klasių perkėlimas į bendrosios paskirties mokyklą, kas jau savaime yra reikšminga integracijos forma. Tai sudaro sąlygas tolimesniam žingsniui – palaipsniam dalies mokinių perėjimui mokytis bendrosiose klasėse, kai tik bus užtikrintos reikiamos sąlygos (specialistų prieinamumas, aplinkos pritaikymas, bendruomenės pasirengimas).


_____________________________
1 seka	
2018 m.	2019 m.	2020 m.	2021 m.	2022 m.	2023 m.	2024 m.	2025 m.	183	182	189	151	128	117	90	72	


1 seka	
2018 m.	2019 m.	2020 m.	2021 m.	2022 m.	2023 m.	2024 m.	2025 m.	1199	1215	1200	1172	898	1036	845	769	


"Auksinis raktelis"	
43709	44075	44440	44805	45170	45536	45901	227	233	222	212	205	206	249	"Ąžuoliukas"	
43709	44075	44440	44805	45170	45536	45901	191	183	182	169	162	155	133	"Auksinis gaidelis"	
43709	44075	44440	44805	45170	45536	45901	194	163	174	194	170	140	111	"Gintarėlis"	
43709	44075	44440	44805	45170	45536	45901	182	169	157	154	132	117	113	"Kūlverstukas"	
43709	44075	44440	44805	45170	45536	45901	120	94	79	93	90	67	


"Auksinis raktelis"	
43709	44075	44440	44805	45170	45536	45901	13	13	13	13	13	13	16	"Ąžuoliukas"	
43709	44075	44440	44805	45170	45536	45901	11	11	11	10	10	10	9	"Auksinis gaidelis"	
43709	44075	44440	44805	45170	45536	45901	11	10	11	12	11	9	8	"Gintarėlis"	
43709	44075	44440	44805	45170	45536	45901	11	10	10	10	9	8	8	"Kūlverstukas"	
43709	44075	44440	44805	45170	45536	45901	7	6	5	6	6	5	



1 seka	
2014 m.	2015 m.	2016 m.	2017 m.	2018 m.	2019 m.	2020 m.	2021 m.	2022 m.	2023 m.	2024 m.	2025 m.	21126	20982	20659	20259	19890	19694	19575	19633	19404	19652	19587	19118	


1 seka	
2019 m.	2020 m.	2021 m.	2022 m.	2023 m.	2024 m.	2025 m.	1838	1853	1914	1895	2063	2060	2053	


"Atgimimo" gimnazija	
43709	44075	44440	44805	45170	45536	45901	267	263	261	255	222	207	190	Draugystės progimnazija	
43709	44075	44440	44805	45170	45536	45901	398	399	422	416	383	382	365	"Gerosios vilties" progimnazija	
43709	44075	44440	44805	45170	45536	45901	496	506	490	517	475	445	414	"Verdenės" gimnazija	
43709	44075	44440	44805	45170	45536	45901	425	456	477	487	531	536	552	"Žiburio" pagrindinė mokykla	
43709	44075	44440	44805	45170	45536	45901	255	260	281	316	320	349	358	



"Atgimimo" gimnazija	
43709	44075	44440	44805	45170	45536	45901	16	14	14	10	9	9	10	Draugystės progimnazija	
43709	44075	44440	44805	45170	45536	45901	19	18	19	19	18	18	16	"Gerosios vilties" progimnazija	
43709	44075	44440	44805	45170	45536	45901	23	24	23	23	20	20	20	"Verdenės" gimnazija	
43709	44075	44440	44805	45170	45536	45901	24	25	26	26	27	28	28	"Žiburio" pagrindinė mokykla	
43709	44075	44440	44805	45170	45536	45901	14	13	14	14	14	15	16	



Savivaldybės lygmuo	
Lietuvių kalba	Matematika	Gimtoji kalba	65.7	76.7	87.8	Šalies lygmuo	
Lietuvių kalba	Matematika	Gimtoji kalba	75.599999999999994	74.900000000000006	86.4	



Pagrindinis	
Lietuvių kalba	Matematika	Gimtoji kalba	41	64.900000000000006	18.399999999999999	Patenkinamas	
Lietuvių kalba	Matematika	Gimtoji kalba	16.5	5.8	4.9000000000000004	Slenkstinis	
Lietuvių kalba	Matematika	Gimtoji kalba	18	1	0	Nepasiektas slenkstinis	
Lietuvių kalba	Matematika	Gimtoji kalba	5.3	1	0	



Savivaldybės lygmuo	
Lietuvių kalba	Matematika	Gimtoji kalba	61.2	64.2	80.400000000000006	Šalies lygmuo	
Lietuvių kalba	Matematika	Gimtoji kalba	73.7	58.9	80.3	



Pagrindinis	
Lietuvių kalba	Matematika	Gimtoji kalba	53.9	68.099999999999994	62.2	Patenkinamas	
Lietuvių kalba	Matematika	Gimtoji kalba	18.899999999999999	12.6	1	Slenkstinis	
Lietuvių kalba	Matematika	Gimtoji kalba	13.3	4.4000000000000004	0	Nepasiektas slenkstinis	
Lietuvių kalba	Matematika	Gimtoji kalba	1.1000000000000001	7.1	0	



Savivaldybės lygmuo	
Lietuvių kalba	Matematika	Gimtoji kalba	41.1	51	71.599999999999994	Šalies lygmuo	
Lietuvių kalba	Matematika	Gimtoji kalba	55.5	55	72.3	



2024 m.	
Lietuvių kalba	Matematika	Gimtoji kalba	12.8	28.2	0	2025 m.	
Lietuvių kalba	Matematika	Gimtoji kalba	33.200000000000003	22.3	5.6	

